Diari Oficial de la Generalitat Valenciana


Sumari del DOGV 5395, del 24-11-2006 (2006/13549)

RESOLUCIÓ de 7 de novembre de 2006, de la Direcció General d'Ensenyament, de la Conselleria de Cultura, Educació i Esport, per la qual es resol la convocatòria d'ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5395

Data del DOGV
:   24-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13713


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 de novembre de 2006, de la Direcció General d'Ensenyament, de la Conselleria de Cultura, Educació i Esport, per la qual es resol la convocatòria d'ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial. [2006/13141]  
Per l'Orde de 24 de maig del 2006 de la Conselleria de Cultura, Educació i Esport (diari Oficial de la Generalitat Valenciana de data 13-06-06), es van convocar ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.  
Complits els tràmits requerits en la convocatòria, una vegada transcorregut el termini d'al.legacions, estudiades i, si procedix, ateses estes al·legacions, s'ha seleccionat el professorat participant de conformitat amb el que disposa la base deu de l'orde i, d'acord amb la delegació realitzada pel conseller, en la base onze de la mencionada orde, resolc:  
Primer  
Concedir les ajudes econòmiques dirigides a l'obtenció de titulacions acadèmiques i titulacions de les ensenyances de règim especial, al professorat que apareix relacionat en l'annex I per la quantitat que s'indica en cada cas, per a sufragar totalment o parcialment els gastos de matrícula originats durant el curs 2005/06, per la realització d'estudis encaminats a l'obtenció de títols universitaris del 1r, 2n i 3r cicle, i a l'obtenció de titulacions corresponents a les ensenyances de règim especial, que tinguen lloc tant a la Comunitat Valenciana com en la resta de l'Estat Espanyol, per un import total de 270.000€, dels quals 107.110€ corresponen a la línea de subvenció T1311000 i 162.890€ corresponen a la línea de subvenció T0077000 del capítol IV, del programa 69.09.52.523.08 de l'ejercici 2006.  
Segon  
Desestimar les sol·licituds del professorat que es relaciona en l'annex II d'esta resolució, amb indicació del motiu de denegació.  
Tercer  
Les obligacions dels beneficiaris i la percepció de les ajudes són les indicades en la base tretze de l'Orde de 24 de maig de 2006 de la Conselleria de Cultura, Educació i Esport.  
Quart  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
El recurs de reposició s'haurà d'interposar davant de la Conselleria de Cultura, Educació i Esport en el termini d'un mes a partir del dia següent al de la publicació en el Diari Oficial de la Generalitat Valenciana.  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Generalitat Valenciana.  
València, 7 de novembre de 2006.. El director general d'Ensenyament: Josep Vicent Felip i Monlleó.